CELEX: 62013TN0315
Language: sk
Date: 2013-04-30 00:00:00
Title: Vec T-315/13: Žaloba podaná 30. apríla 2013 — Kompas MTS/Parlament a i.

10.8.2013   
            
            
               SK
            
            
               Úradný vestník Európskej únie
            
            
               C 233/12
            
         Žaloba podaná 30. apríla 2013 — Kompas MTS/Parlament a i.
   (Vec T-315/13)
   2013/C 233/20
   Jazyk konania: nemčina
   
      Účastníci konania
   
   
      Žalobkyňa: Kompas mejni turistični servis d.d. (Kompas MTS d.d.) (Ľubľana, Slovinsko) (v zastúpení: J. Tischler, advokát)
   
      Žalovaní: Európsky parlament, Európska komisia a Rada Európskej únie
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zaviazal Európsku úniu na zaplatenie 846 000 eur plus úrokov vo výške 8 % respektíve určil, že existuje nárok na náhradu škody voči Európskej únii,
            
         
               —
            
            
               zaviazal žalovaných na náhradu nevyhnutných trov konania podľa článku 87 § 2 rokovacieho konania.
            
         
      Dôvody a hlavné tvrdenia
   
   Žalobkyňa žiada o náhradu škody v podstate z dôvodu prijatia článku 5 ods. 6 písm. e) smernice 2001/37/ES (1). Zastáva názor, že es len prijatím tohto ustanovenia mohlo dôjsť k tomu, že rakúsky zákonodarca obmedzil dovoz tabakových výrobkov, na ktorých nie sú uvedené informácie v nemeckom jazyku. Žalobkyňa tvrdí, že toto množstvové obmedzenie bolo podmienené prijatím smernice 2001/37, čím žalovaní porušili zásadu proporcionality, zákaz diskriminácie a základné právo na majetok a slobodu podnikať.
   
      (1)  Smernica 2001/37/ES Európskeho Parlamentu a Rady z 5. júna 2001 o aproximácii zákonov, iných právnych predpisov a správnych opatrení členských štátov týkajúcich sa výroby, prezentácie a predaja tabakových výrobkov (Ú. v. ES L 194, s. 26; Mim. vyd. 15/006, s. 147).